
REPUBLIKA HRVATSKA
BRODSKO-POSAVSKA ŽUPANIJA
OPĆINA ORIOVAC
KLASA: 024-02/25-01/42
URBROJ: 2178-10-03-25-2
Oriovac, 23.12.2025. godine


IZVOD IZ ZAPISNIKA
sa 06. sjednice Općinskog vijeća Općine Oriovac održane 18.12.2025. godine 
sa početkom u 18,00 sati u Kino dvorani Općine  Oriovac


NAZOČNI: Miroslav Maričić,  Matija Jošić, Nikola Kuterovac, Josip Jagodar, Stjepan Jelić, Ivan Lalić, Petar Sarić, Đuro Pavelić, Dalibor Pešutić, Tina Topolovac, Zoran Petrak, Željko Vlk

ODSUTNI: Zrinka Galović
OSTALI NAZOČNI: Antun Pavetić, Martina Dukić, Anica Hemen, Katarina Lesiov, Ivana Tomić
ZAPISNIK VODILA: Matea Brljević
Predsjednik Vijeća Općine Oriovac Miroslav Maričić otvara sjednicu, pozdravlja nazočne i predlaže slijedeći 

DNEVNI RED:


1. Usvajanje zapisnika sa 5. sjednice  Općinskog vijeća
1. Aktualan sat
1. Izmjene i dopune Plana Proračuna Općine Oriovac za 2025.godinu- izvjestitelj Antun Pavetić
1. Odluka o uvođenju riznice Općine Oriovac i objedinjene knjige proračuna- izvjestitelj Katarina Lesiov
1. Odluka o otpisu potraživanja za komunalnu naknadu, komunalni doprinos i zakup poslovnog prostora- izvjestitelj Martina Dukić
1. Izmjene i dopune Programa javnih potreba predškolskog odgoja, obrazovanja i rada ostalih udruga na području Općine Oriovac u 2025.godini- izvjestitelj Ivana Tomić
1. Izmjene i dopune Programa javnih potreba u kulturi Općine Oriovac za 2025.godinu- izvjestitelj Ivana Tomić
1. Izmjene i dopune Programa javnih potreba socijalne skrbi na području Općine Oriovac za 2025.godinu- izvjestitelj Ivana Tomić
1. Izmjene i dopune Programa u sportu na području Općine Oriovac za 2025.godinu- izvjestitelj Ivana Tomić
1. Izmjene Programa korištenja sredstava od raspolaganja poljoprivrednim zemljištem u vlasništvu Republike Hrvatske na području Općine Oriovac u 2025.godini- izvjestitelj Anica Hemen
1. Izmjene Programa korištenja sredstava ostvarenih od promjene namjene poljoprivrednog zemljišta u 2025.godini- izvjestitelj Anica Hemen
1. Izmjene i dopune Programa građenja komunalne infrastrukture za 2025.godinu- izvjestitelj Anica Hemen
1. Izmjene i dopune Programa održavanja komunalne infrastrukture na području Općine Oriovac za 2025.godinu- izvjestitelj Anica Hemen
1. Analiza stanja sustava civilne zaštite za Općinu Oriovac u 2025.godini- izvjestitelj Anica Hemen
1. Odluka o davanju koncesije za obavljanje javne usluge- dimnjačarski poslovi na području Općine Oriovac- izvjestitelj Martina Dukić
1. Prijedlog Proračuna Općine Oriovac za 2026. i projekcija za 2027. i 2028.godinu- izvjestitelj Antun Pavetić
1. Odluka o izvršavanju Proračuna Općine Oriovac za 2026.godinu- izvjestitelj Katarina Lesiov
1. Odluka o sukcesivnom pokriću manjka iz prethodnog razdoblja u proračunu Općine Oriovac u razdoblju 2026.-2028.godine- izvjestitelj Antun Pavetić
1. Program javnih potreba predškolskog odgoja, obrazovanja i rada ostalih udruga na području Općine Oriovac u 2026.godini- izvjestitelj Ivana Tomić
1. Program javnih potreba u sportu na području Općine Oriovac za 2026.godinu- izvjestitelj Ivana Tomić
1. Program javnih potreba u kulturi na području Općine Oriovac za 2026.godinu- izvjestitelj Ivana Tomić
1. Program javnih potreba socijalne skrbi na području Općine Oriovac za 2026.godinu- izvjestitelj Ivana Tomić
1. Odluka o pravima i pomoćima u sustavu socijalne skrbi na području Općine Oriovac- izvjestitelj Ivana Tomić
1. Odluka o jednokratnoj novčanoj naknadi za novorođeno dijete s područja Općine Oriovac- izvjestitelj Ivana Tomić
1. Odluka o raspoređivanju sredstava za financiranje političkih stranaka zastupljenih u Općinskom vijeću Općine Oriovac- izvjestitelj Martina Dukić
1. Odluka o grobljima na području Općine Oriovac- izvjestitelj Martina Dukić
1. Odluka o izmjeni Odluke načina pružanja javne usluge sakupljanja komunalnog otpada na području Općine Oriovac- izvjestitelj Martina Dukić
1. Pravilnik o upisu djece rane i predškolske dobi u Dječjem vrtiću „Ivančica Oriovac“- izvjestitelj Martina Dukić
1. Pravilnik o načinu sudjelovanja roditelja -skrbnika u cijeni programa Dječjeg vrtića „Ivančica Oriovac“- izvjestitelj Martina Dukić
1. Odluka o davanju prethodne suglasnosti na Pravilnik o plaćama, naknadama plaća i drugim materijalnim pravima radnika dječjeg vrtića „Ivančica Oriovac“- izvjestitelj Martina Dukić
1. Program građenja komunalne infrastrukture za 2026.godinu- izvjestitelj Anica Hemen
1. Program održavanja komunalne infrastrukture u 2026.godini- izvjestitelj Anica Hemen
1. Program mjera za poticanje rješavanja stambenog pitanja na području Općine Oriovac u 2026.godini- izvjestitelj Martina Dukić
1. Odluka o sufinanciranju doprinosa iz plaće za novozaposlenog radnika s područja Općine Oriovac u 2026.godini- izvjestitelj Martina Dukić
1. Program utroška sredstava naknade za zadržavanje nezakonito izgrađenih zgrada u prostoru za 2026.godinu- izvjestitelj Anica Hemen
1. Program korištenja sredstava od raspolaganja poljoprivrednim zemljištem u vlasništvu Republike Hrvatske na području Općine Oriovac za 2026.godinu- izvjestitelj Anica Hemen
1. Program korištenja sredstava od promjene namjene poljoprivrednog zemljišta na području Općine Oriovac u 2026.godini- izvjestitelj Anica Hemen
1. Zaključak o pokretanju postupka izbora Savjeta mladih  Općine Oriovac- izvjestitelj Martina Dukić
1. Godišnji plan razvoja sustava civilne zaštite s financijskim učincima za trogodišnje razdoblje za 2026.-2028.godine- izvjestitelj Anica Hemen
1. Smjernice za organizaciju i razvoj Sustava civilne zaštite Općine Oriovac za razdoblje od 2026. do 2029.godine- izvjestitelj Anica Hemen
1. Odluka o usvajanju Procjene ugroženosti od požara i tehnoloških eksplozija za Općinu Oriovac- izvjestitelj Anica Hemen
1. Odluka o usvajanju Plana zaštite od požara Općine Oriovac- izvjestitelj Anica Hemen
1. Program utroška sredstava šumskog doprinosa za 2026.godinu-izvjestitelj Anica Hemen


Dnevni red je usvojen sa 10 glasova ZA.

Ad.1.

USVAJANJE ZAPISNIKA SA 05. SJEDNICE VIJEĆA OPĆINE ORIOVAC

Zapisnik sa 05. sjednice Vijeća usvojen je sa 10 glasova ZA.

Ad. 2.
AKTUALNI SAT
· Petar Sarić ukazuje na problem  odlaganja smeća u kanalu između Oriovca i Slavonskog Kobaša. 
Načelnik Antun Pavetić odgovara kako je divlje odlagalište već sanirano no mještani ponovo odlažu tamo smeće te da će isto biti sanirano. Navodi kako je jedino rješenje postavljanje kamera kako bi se spriječila daljnja nepropisna odlaganja.

· Nikola Kuterovac ukazuje na problem polupanih crijepova na groblju u Malinu koji predstavljaju opasnost ukoliko dođe do padanja istih.
Načelnik Antun Pavetić odgovara kako će isto biti sanirano u što kraćem vremenskom periodu.

· Nikola Kuterovac navodi kako su vrata na kuglani NK Malino provaljena.
Načelnik odgovara kako će isto biti riješeno.

· Josip Jagodar postavlja pitanje kako nisu povučena sredstva od LAG-a u iznosu od 75.000,00 € za Multifunkcionalni centar u Slavonskom Kobašu. 
Načelnik Antun Pavetić odgovara kako je Općina odustala od istog jer su svi radovi bili fakturirani i velikim dijelom plaćeni, a radilo se o takvom pozivu da tek nakon što je projekt odobren slijedi javna nabava te da će se Općina ponovno prijaviti na poziv, ali vjerojatno za neki drugi projekt.

Ad.3.

IZMJENE I DOPUNE PLANA PRORAČUNA OPĆINE ORIOVAC ZA 2025. GODINU.

Načelnik Antun Pavetić je nazočne upoznao da je Zakonom o proračunu (“Narodne novine” br. 144/21.), člankom 45. utvrđeno da, ako se tijekom proračunske godine, zbog izvanrednih nepredviđenih okolnosti, povećaju rashodi i izdaci odnosno umanje prihodi ili primici, Proračun se mora uravnotežiti sniženjem predviđenih rashoda i izdataka ili pronalaženjem novih prihoda i primitaka. Isto tako u slučaju ostvarenja većih prihoda od planiranih potrebno je izmijeniti proračun i utvrditi namjenu više ostvarenih prihoda. Uravnoteženje Proračuna provodi se tijekom proračunske godine putem Izmjena i dopuna Proračuna prema postupku za donošenje Proračuna . Odlučivanje o većim prijebojima između pojedinih aktivnosti, programa i projekata u Proračunu Zakonom je stavljeno isključivo u nadležnost predstavničkog tijela jedinica lokalne i područne (regionalne) samouprave. 
 Izmjene i dopune plana proračuna Općine Oriovca za 2025. godinu sastoje se od:

1. Opći dio Proračuna koji čine: sažetak  Račun prihoda i rashoda i Račun financiranja, 

        2. Posebni dio Proračuna koji se sastoji od plana rashoda i izdataka jedinice lokalne i područne samouprave i proračunskog korisnika iskazanih po organizacijskoj klasifikaciji, izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata. 

        3. Obrazloženje prvih izmjena i dopuna plana proračuna Općine Oriovac za 2025. godinu.

Sukladno Pravilniku u općem dijelu proračuna daju  se obrazloženja i ostvarenja  prihoda i rashoda kao i primitaka i izdataka. 
Ukupni prihodi Općine  Oriovac planirani su za 2025.g  u iznosu od 5.877.377,16  € ,  izmjenama i dopunama planiraju se u iznosu 4.642.066,28 €.
Rashodi se predlažu I.Izmjenama i dopunama Plana Proračuna Općine Oriovac u ukupnom iznosu 5.790.377,16 €, od čega se na rashode poslovanja odnosi 4.955.304,68 €, na rashode za nabavu nefinancijske imovine 835.072,48 €. 

PRIHODI OD POREZA-SKUPINE 61  - iznose 1.306.049,42 €

Najveći doprinos rastu imaju prihodi od poreza na dohodak i pripadajućih dodataka (prirez, posebni porezi i drugi povezani prihodi). U tijeku godine povećan je prihod poreza po osnovi: rasta zaposlenosti, povećanja prosječne plaće. 

PRIHODI OD POMOĆI-SKUPINE 63 -IZNOSE 2.740.737,78 €.

Najznačajnije smanjenje se odnosi na kapitalne pomoći vezane za izgradnju javne rasvjete i izgradnju nerazvrstanih cesta na ime kojih nije bilo javnih poziva.
Smanjenje je rezultat i izmijenjene dinamike isplate bespovratnih sredstava za Projekt „Zaželi“, te nije došlo do realizacije projekata na ime Izgradnje sportsko-rekreativnog centra Čaplja u Oriovcu i izgradnje lovačkog doma u Lužanima.
PRIHODI OD IMOVINE- SKUPINA 64-iznose 193.001,08 €

Planirani prihod  čine prihodi za zakup poljoprivrednog zemljišta u vlasništvu RH i općine, naknade za zadržavanje nezakonito izgrađenih zgrada, naknade od koncesija, naknade od najma poslovnih prostora i sl. 

PRIHODI OD UPRAVNIH I ADMINISTRATIVNIH PRISTOJBI -SKUPINA 65-  iznose 392.278,00 €

Najznačajnije smanjenje se odnosi na sufinanciranje roditelja u Dječjem vrtiću „Ivančica Oriovac“ što je prvenstveno rezultat pogrešne procjene prihoda u fazi izrade financijskog plana. Pri planiranju su korištene pretpostavke o opsegu aktivnosti i očekivanoj razini prihoda koje se nisu u potpunosti ostvarile.

PRIHODI OD PRODAJE NEFINANCIJSKE IMOVINE- SKUPINA 71 - Iznose 12.000,00 € 
[bookmark: OLE_LINK2][bookmark: OLE_LINK3]
Prihodi se smanjuju zbog manjeg ostvarenja prodaje zemljišta u 2025.godini.


PRIHODI OD PRODAJA PROIZVEDENE DUGOTRAJNE IMOVINE-SKUPINA 72 iznose  1.223.310,88 €

Komunalna vodna građevina bila je evidentirana u poslovnim knjigama Općine ukupne knjigovodstvene (sadašnje) vrijednosti na dan 31.listopada 2025.godine u iznosu od 1.217.310,08 €. Budući da se radi o prijenosu vlasništva imovine trgovačkom poduzeću, odnosno subjektu van sustava proračuna. Prema pravilima knjiženja potrebno je knjigovodstvenu vrijednost proknjižiti kroz prihode i rashode proračuna. 


PRIHODI OD FINANCIJSKE IMOVINE I ZADUŽIVANJA- SKUPINA 84

Prihodi s osnove kredita se smanjuju za 578.00,00 €, i planiraju se za 542.000,00 e, najveće smanjenje se odnosi na dugoročni kredit koji Općina Oriovac nije realizirala u 2025.godini.


RASHODI ZA ZAPOSLENE-SKUPINA 31 – povećanje za 251.855,62 € na 1.121.700,89 € odnose se na rashode za zaposlene u općinskoj upravi, plaće za zaposlene iz Projekta „Zaželi“, plaće iz programa javnih radova (HZZ), plaće zaposlenih u Dječjem vrtiću „Ivančica Oriovac“.

MATERIJALNI RASHODI-SKUPINA 32  iznose 1.766.148,59 €

Rashodi  se odnose  na naknade troškova zaposlenima,  rashodi za materijal i energiju, rashodi za usluge, ostali nespomenuti rashodi . 

FINANCIJSKI RASHODI-SKUPINA 34  iznose 18.032,12 €

Smanjenje se najviše odnosi na rashode za kamate za primljene kredite i troškove faktoringa.

SUBVENCIJE-SKUPINA 35    iznose 36.026,78 €
Povećanje rashoda odnosi se na subvenciju trgovačkom društvu ORA d.o.o. iz Oriovca.

NAKNADE GRAĐANIMA I KUĆANSTVIMA -SKUPINA 37 iznose 196.047,78 €
Povećanje rashoda u najvećoj mjeri se odnosi na naknade građanima i kućanstvima u naravi.

OSTALI RASHODI -SKUPINA 38  iznose 1.677.341,46 € 


KTO 41- RASHODI ZA NABAVU NEPROIZVEDENE IMOVINE- iznose 7.000,00 €
Smanjenje rashoda odnosi se na izgradnju Lovačkog doma u Lužanima projekt nije realiziran u 2025.godini.

RASHODI ZA NABAVU PROIZVEDENE DUGOTRAJNE IMOVINE-SKUPINA 42  iznose 698.841,69 €
Smanjenje rashoda najvećim dijelom se odnosi na izgradnju Sportsko-rekreacijskog centra Čaplja u Oriovcu. 

RASHODI ZA DODATNA ULAGANJA NA NEFINANCIJSKU IMOVINU- SKUPINA 45 iznose 129.230,79 €
 Povećanje rashoda odnosi se na dodatna ulaganja u građevinske objekte u vlasništvu Općine Oriovac kao što su uređenje Multifunkcionalnog centra u Slavonskom Kobašu i ulaganja na objektu nogometnog kluba Svjetlost u Lužanima.  

Poslije rasprave svih nazočnih  Izmjene i dopune plana Proračuna Općine Oriovac za 2025. godinu  usvajaju se sa 10 glasova ZA.

Ad. 4.
ODLUKA O UVOĐENJU RIZNICE OPĆINE ORIOVAC I OBJEDINJENE KNJIGE PRORAČUNA


Voditeljica odsjeka za računovodstvo Katarina Lesiov  nazočne je izvijestila da je člankom 50. Zakona o proračunu propisano da državni proračun i proračun jedinica lokalne i regionalne samouprave imaju jedinstveni račun, koji se otvara i vodi u Hrvatskoj narodnoj banci odnosno kreditnoj instituciji, a na kojem se ostvaruju svi priljevi i izvršavaju svi odljevi proračuna i proračunskih korisnika.
Velika je to promjena u načinu upravljanja javnim financijama na razini lokalne samouprave, a ona podrazumijeva ukidanje pojedinačnih računa korisnika i poslovanje isključivo putem jedinstvenog računa riznice. Navedenim zakonskim odredbama utvrđen je obvezujući okvir ustrojavanja jedinstvenog rizničkog računa, odnosno riznice, gdje se planiraju i izvršavaju javni prihodi planirani u proračunu Općine, a koji obuhvaća i proračunske korisnike. Početak rada riznice planiran je s danom 01.siječnja 2026.godine.
Općina Oriovac ima jednog proračunskog korisnika koji će biti obuhvaćen sustavom poslovanja putem Riznice, a to je dječji vrtić „Ivančica Oriovac“.
Predlaže se Općinskom vijeću Općine Oriovac donošenje Odluke o uvođenju riznice.

Poslije rasprave svih nazočnih Odluka o uvođenju riznice Općine Oriovac i Objedinjene knjige proračuna usvaja se s 10 glasova ZA.




Ad.5.

ODLUKA O OTPISU POTRAŽIVANJA ZA KOMUNALNU NAKNADU, KOMUNALNI DOPRINOS I ZAKUP POSLOVNOG PROSTORA

Pročelnica jedinstvenog upravnog odjela Martina Dukić nazočne je izvijestila da je pravni temelj za donošenje ove Odluke sadržan u članku 100.Zakona o proračunu , članku 108.Općeg poreznog zakona te članku 32.Statuta Općine Oriovac. Navedeni propisi daju ovlast jedinici lokalne samouprave da pod određenim uvjetima i kriterijima odluči o otpisu ili djelomičnom otpisu potraživanja.
Analizom dospjelih, a nenaplaćenih potraživanja Općina Oriovac sa stanjem na dan 31.prosinca 2018.godine, Jedinstveni upravni odjel utvrdio je da značajan dio tih potraživanja više nije moguće naplatiti, prvenstveno zbog nastupa zastare.
Ukupan iznos za otpis iznosi 14.686,12 €.
Predlaže se Općinskom vijeću donošenje Odluke o otpisu potraživanja za komunalnu naknadu, komunalni doprinos i zakup poslovnog prostora kako bi se uskladilo knjigovodstveno stanje potraživanja sa stvarnim stanjem naplativosti, postupajući u skladu s načelima zakonitosti, učinkovitosti i ekonomičnosti upravljanja javnim sredstvima propisanima zakonom o proračunu i Općim poreznim zakonom. 

Poslije rasprave svih nazočnih Odluka o otpisu potraživanja za komunalnu naknadu, komunalni doprinos i zakup poslovnog prostora usvaja se sa 9 glasova ZA i 1 SUZDRŽANI.

Vijećnik Matija Jošić dolazi na sjednicu.

Ad.6.

IZMJENE I DOPUNE PROGRAMA JAVNIH POTREBA PREDŠKOLSKOG ODGOJA, OBRAZOVANJA
I RADA OSTALIH UDRUGA NA PODRUČJU OPĆINE ORIOVAC U 2025.GODINI

Ivana Tomić, referent za društvene djelatnosti, nazočne je izvijestila da je za program javnih potreba predškolskog odgoja, obrazovanja i rada ostalih udruga na području općine Oriovac za 2025. godinu  planirana su sredstva u iznosu 116.500,00 EUR, a izmjenom i dopunom proračuna predviđen je iznos  od 106.367,50 EUR.
Izmjenom proračuna iznos je smanjen zbog rebalansa proračuna i usklađivanja rashoda s realnim izvršenjem te potrebama korisnika do kraja proračunske godine. 
Planirani iznos i dalje osigurava redovito funkcioniranje programa predškolskog odgoja i rada udruga od interesa za opće dobro.

Nakon rasprave svih nazočnih Izmjene i dopune Programa javnih potreba predškolskog odgoja, obrazovanja i rada ostalih udruga na području Općine Oriovac u 2025.godini usvajaju se sa 11 glasova ZA.

Ad.7
IZMJENE I DOPUNE PROGRAMA JAVNIH POTREBA U KULTURI 
OPĆINE ORIOVAC ZA 2025.GODINU

Ivana Tomić, referent za društvene djelatnosti, nazočne je izvijestila da su Programom javnih potreba u kulturi  Općine Oriovac za 2025. godinu utvrđene  aktivnosti, poslovi i djelatnosti u kulturi  od značenja za Općinu Oriovac, te su sredstva predviđena u iznosu od 45.850,00  EUR.
Ovim izmjenama i dopunama Programa predložena su financijska sredstva u ukupnom iznosu od  42.000,00 EUR, a odnose se na slijedeće:

1. Kulturni sadržaj- medijsko praćenje u kulturi ……………………………  6.500,00 eura
1. Tekuće donacije kulturno-umjetničkim društvima …………………… 21.000,00 eura
1. sufinanciranje vjerskih zajednica …………..…………………………………    9.000,00 eura
1. rad knjižnice Oriovac………………………………………………………………..    5.500,00 eura
Poslije rasprave svih nazočnih Izmjene i dopune Programa javnih potreba u kulturi Općine Oriovac za 2025.godinu usvajaju se sa 11 glasova ZA.

Ad.8.

IZMJENE I DOPUNE PROGRAMA JAVNIH POTREBA
SOCIJALNE SKRBI NA PODRUČJU OPĆINE ORIOVAC ZA 2025.GODINU

Ivana Tomić, referent za društvene djelatnosti, nazočne je izvijestila da  je za program socijalnih potreba na području općine Oriovac za 2025. godinu predviđen  iznos od  114.860,00 EUR.
Navedeni iznos Izmjenom proračuna predviđen je  u iznosu od  148.976,46 EUR-a, a što je rezultat teške financijske situacije stanovništva i sve većeg broja zamolbi za pomoć, kako u vidu jednokratne novčane pomoći, pomoći u naravi, naknade rodiljama, tako i u vidu sufinanciranja raznih mjera kao što su kupnja prve nekretnine, priključak plina, plaćanja naknade građanima kod plaćanja uplatnica za komunalnu i grobnu naknadu i dr.
Poslije rasprave svih nazočnih Izmjene i dopune Programa javnih potreba socijalne skrbi na području Općine Oriovac za 2025.godinu usvajaju se sa 11 glasova ZA.

Ad.9.

IZMJENE I DOPUNE PROGRAMA U SPORTU NA PODRUČJU 
OPĆINE ORIOVAC ZA 2025.GODINU

Ivana Tomić, referent za društvene djelatnosti, nazočne je izvijestila da su za Program javnih potreba u sportu na području općine Oriovac za 2024. godinu predviđena  sredstva u iznosu od 187.200,00 EUR, a ovim izmjenama i dopunama predviđen je iznos   od 218.618,92 EUR.
Navedena sredstva nisu zanemariva, ali su opravdana zbog evidentnih pozitivnih rezultata i uspjeha u kvalitetnijem djelovanju sportskih i drugih udruga općine, a posebno boljem provođenju dijela programa tjelesne kulture djece i mladeži, te znatnom povećanju broja zainteresirane djece i mladeži za bavljenje sportom (veliki broj djece u školi nogometa Oriovac, školi nogometa Lužani, broj djece uključene u školsku ligu košarke, itd.).
Pored toga evidentni su izvrsni rezultati pojedinih sportskih udruga kao i izvrstan rad i ostalih udruga koje djeluju na području općine kao što su ribolovne udruge i lovačka društva. Ovakvi rezultati sigurno bi izostali bez dodatnog ulaganja u poticanje i promicanje sporta, te drugih udruga koje djeluju na području općine.

Nakon rasprave svih nazočnih Izmjene i dopune Programa u sportu na području Općine Oriovac za 2025.godinu usvajaju se sa 11 glasova ZA.



Ad.10.

IZMJENA PROGRAMA KORIŠTENJA SREDSTAVA OD RASPOLAGANJA POLJOPRIVREDNIM 
ZEMLJIŠTEM U VLASNIŠTVU REPUBLIKE HRVATSKE NA PODRUČJU 
OPĆINE ORIOVAC U 2025.GODINI
 
Voditeljica odsjeka za lokalnu samoupravu Anica Hemen nazočne je izvijestila da Zakon o poljoprivrednom zemljištu detaljno definira da je ostvareni prihod od zakupa, prodaje, prodaje izravnom pogodbom, privremenom korištenju i davanja na korištenje izravne pogodbe prihod državnog proračuna 25%, 10% proračuna jedinica regionalne samouprave i 65% proračuna jedinica lokalne samouprave na čijem se području nalazi poljoprivredno zemljište.
Sredstva su namijenjena isključivo za programe katastarsko-geodetske izmjere zemljišta, za podmirenje troškova postupaka koji se vode u svrhu sređivanja imovinskopravnih odnosa i zemljišnih knjiga, za subvencioniranje dijela troškova za sređivanje zemljišnoknjižnog stanja poljoprivrednog zemljišta u privatnom vlasništvu, za podmirenje dijela stvarnih troškova u vezi s provedbom zakona i sl.
Program korištenja sredstava od raspolaganja poljoprivrednim zemljištem u vlasništvu Republike Hrvatske na području Općine Oriovac za 2025.godinu planiran je u iznosu od 263.181,00 €, a ovim Izmjenama Programa utvrđuje se iznos od 106.00,00 €.
Nakon rasprave svih nazočnih Izmjena  Programa korištenja sredstava od raspolaganja poljoprivrednim zemljištem u vlasništvu Republike Hrvatske na području Općine Oriovac u 2025.godini usvaja se sa 11 glasova ZA.

Ad.11.

IZMJENE PROGRAMA KORIŠTENJA SREDSTAVA OSTVARENIH OD PROMJENE NAMJENE
POLJOPRIVREDNOG ZEMLJIŠTA U 2025.GODINI


Voditeljica odsjeka za lokalnu samoupravu Anica Hemen nazočne je izvijestila da člankom 25.stavkom 8.zakona o poljoprivrednom zemljištu jedinice lokalne samouprave dužne su donijeti program korištenja sredstava ostvarenih od promjene namjene poljoprivrednog zemljišta. Sredstva ostvarena od naknade za promjenu namjene poljoprivrednog zemljišta prihod su jedinice regionalne samouprave 70% i 30% jedinica lokalne samouprave, na čijem se području nalazi poljoprivredno zemljište.
Programom za 2025.godinu planirano je da će se prikupiti sredstva u iznosu od 2.000,00 €.
Ovim Izmjenama Programa planira se ostvariti iznos od 500,00€ na ime sredstava od promjene namjene poljoprivrednog zemljišta.

Nakon rasprave svih nazočnih Izmjene Programa korištenja sredstava ostvarenih od promjene namjene poljoprivrednog zemljišta usvajaju se sa 11 glasova ZA. 








Ad.12.

IZMJENE I DOPUNE PROGRAMA GRAĐENJA KOMUNALNE 
INFRASTRUKTURE ZA 2025.GODINU


Voditeljica odsjeka za lokalnu samoupravu Anica Hemen nazočne je izvijestila da Program građenja komunalne infrastrukture izrađuje se sukladno Zakonu o komunalnom gospodarstvu.
Program građenja se donosi istodobno s donošenjem proračuna jedinice lokalne samouprave te sadrži procjenu troškova projektiranja, revizije, građenja, provedbe stručnog nadzora građenja i provedbe vođenja projekata građenja komunalne infrastrukture s naznakom izvora njihova financiranja.
Program građenja donesen je na 23.sjednici općinskog vijeća održanoj 20.12.2024.godine.
Programom građenja komunalne infrastrukture za 2025.godinu u Proračunu Općine Oriovac predviđeno je 1.885.000,00 €, a ovim Izmjenama Programa predlaže se iznos od 618.634,10 €.

Nakon rasprave svih nazočnih Izmjene i dopune Programa građenja komunalne infrastrukture za 2025.godinu usvajaju se  sa 10 glasova ZA, 1 SUZDRŽANI.

Ad.13.

IZMJENE I DOPUNE PROGRAMA ODRŽAVANJA KOMUNALNE INFRASTRUKTURE
NA PODRUČJU OPĆINE ORIOVAC ZA 2025.GODINU

Voditeljica odsjeka za lokalnu samoupravu Anica Hemen nazočne je izvijestila da je Općinsko vijeće Općine Oriovac na 23.sjednici održanoj 20.prosinca 2024.godine, donijelo Program održavanja komunalne infrastrukture za 2025.godinu.
Sukladno odredbama Zakona o komunalnom gospodarstvu, Programom održavanja je određen opis i opseg poslova održavanja komunalne infrastrukture s procjenom pojedinih troškova po djelatnostima i iskazom financijskih sredstava potrebnih za ostvarivanje programa, s naznakom izvora financiranja.
Programom održavanja komunalne infrastrukture za 2025.godinu obuhvaćeno je:
1. održavanje nerazvrstanih cesta i puteva
1. održavanje javnih prometnih površina na kojima nije dopušten promet motornim vozilima
1. održavanje građevina javne odvodnje oborinskih voda
1. održavanje javnih zelenih površina
1. održavanje građevina, uređaja i predmeta javne namjene
1. održavanje groblja
1. održavanje čistoće javnih površina
1. održavanje javne rasvjete
1. provođenje mjera dezinsekcije-adulticidni i larvicidni tretman
 Ove Izmjene i dopune Programa odnose se na usklađenje pojedinih stavki rashoda sa planiranim odnosno realiziranim sredstvima. Za pojedine stavke je potrebno manje odnosno više sredstava nego što je planirano te je stoga ovim izmjenama izvršena preraspodjela unutar planiranih rashoda, radi čega je promijenjen nivo ukupno planiranih sredstava i umjesto planiranih 332.818,60 € za realizaciju Programa održavanja ovim Izmjenama osigurava se iznos od 444.783,04 €.

Poslije rasprave svih nazočnih Izmjene i dopune Programa održavanja komunalne infrastrukture na području Općine Oriovac za 2025.godinu usvajaju se sa 11 glasova ZA.




Ad.14.

ANALIZA STANJA SUSTAVA CIVILNE ZAŠTITE ZA OPĆINU ORIOVAC U 2025.GODINI

Voditeljica odsjeka za lokalnu samoupravu Anica Hemen je nazočne upoznala da je Člankom 17. stavkom 1. Zakona o sustavu civilne zaštite (Narodne novine 82/15, 118/18, 31/20, 20/21 i 114/22) propisano da predstavničko tijelo, na prijedlog izvršnog tijela jedinice lokalne i područne (regionalne) samouprave, uz ostalo, u postupku donošenja proračuna, razmatra i usvaja godišnju analizu stanja sustava civilne zaštite. Analiza stanja sustava civilne zaštite Općine Oriovac za 2025. godinu sadrži prikaz stanja operativnih snaga sustava civilne zaštite Općine Oriovac, aktivnosti koje su se odvijale unutar sustava, određuju se projekti i aktivnosti koji su provedeni kroz godinu sukladno Smjernicama za organizaciju i razvoj sustava civilne zaštite na području Općine Oriovac.

Vijećnik Željko Vlk ističe kako se premalo ulaže u civilnu zaštitu te kako bi se to trebalo poboljšati. 

Poslije rasprave svih nazočnih Odluka o usvajanju Analize stanja sustava civilne zaštite za Općinu Oriovac u 2025.godini usvaja se sa 11 glasova ZA.

Ad.15. 

ODLUKA O DAVANJU KONCESIJE ZA OBAVLJANJE JAVNE USLUGE-DIMNJAČARSKI POSLOVI 
NA PODRUČJU OPĆINE ORIOVAC

Pročelnica jedinstvenog upravnog odjela Martina Dukić nazočne je izvijestila da koncesija za dimnjačarske poslove istječe u siječnju 2026. te da Općinsko vijeće Općine Oriovac na temelju članka 36.stavka 1. Zakona o koncesijama i članka 32.Statuta Općine Oriovac treba donijeti Odluku o davanju koncesije za obavljanje javne usluge-dimnjačarski poslovi na području Općine Oriovac.
Postupak davanja koncesije je započeo danom slanja Obavijesti o namjeri davanja koncesije u EOJN RH.
Koncesija za obavljanje javne usluge-dimnjačarski poslovi na području Općine Oriovac dodjeljuje se koncesionaru DIM-ING, obrt za dimnjačarstvo, vlasnik Josip Baković.
Cjenik dimnjačarskih poslova bit će objavljen na stranicama Općine Oriovac.

Poslije rasprave svih nazočnih Odluka o davanju koncesije za obavljanje javne usluge-dimnjačarski poslovi na području Općine Oriovac usvaja se sa 11 glasova ZA.
      
Ad.16.

 PLAN PRORAČUNA ZA 2026. I PROJEKCIJA ZA 2027. i 2028. GODINU 
Načelnik Antun Pavetić je nazočne izvijestio da je Općina Oriovac izradila  Plan Proračuna Općine  za 2026. godinu i projekcije proračuna za 2027. i 2028. godinu. Proračun Općine Oriovac kao temeljni financijski dokument u kojem su iskazani planirani prihodi i primici te rashodi i izdaci za 2026. godinu s projekcijama za 2027. i 2028. godinu na osnovu članka 42. Zakona o proračunu (NN 144/21) donosi predstavničko tijelo do kraja tekuće godine u roku koji omogućuje primjenu proračuna od 01. siječnja godine za koju se donosi proračun. 
Metodologija za izradu prijedloga financijskog plana odnosno proračuna jedinice lokalne i područne (regionalne) samouprave propisana je Zakonom o proračunu (NN 144/21) i podzakonskim aktima kojima se regulira provedba Zakona, ponajprije Pravilnikom o proračunskim klasifikacijama (NN 4/2024 i Pravilnikom o proračunskom računovodstvu i Računskom planu (NN 158/2023 i 154/24).  
Ukupni prihodi i primici planirani su u iznosu od 6.485.268,00 €. Planiranje prihoda u najvećem dijelu ovisi o prihodima od poreza na dohodak koji se planiraju razmjerno ostvarenim prihodima u 2025.godini. Prihodi od pomoći se planiraju za kapitalne investicije putem kandidatura prema državnim i europskim fondovima, a posebice prema izvorima iz Nacionalnog plana oporavka i otpornosti te ITU mehanizmu nove perspektive.
Najveće učešće u ukupnim prihodima i primicima odnosi se na prihode poslovanja koji su planirani u iznosu od 5.522.087,00 €.
PRIHODI POSLOVANJA
61 Prihodi od poreza planiraju se u iznosu od 1.595.963,00 €.
63 Pomoći iz inozemstva i od subjekata unutar općeg proračuna planiraju se u iznosu od 3.093.990,00 €.
64 Prihodi od imovine planiraju se u iznosu od 143.002,00 €.
65 Prihodi od upravnih i administrativnih pristojbi i po posebnim propisima  planiraju se u iznos od 679.132,00 €.
66 Prihodi od prodaje proizvoda, roba i usluga i prihodi od donacija planiraju se u iznosu od 10.000,00 €.
7 Prihodi od prodaje nefinancijske imovine
Prihodi se planiraju ostvariti prodajom/raspolaganjem nefinancijske imovine u iznosu od 83.181,00 €.
RASHODI I IZDACI
Planirani iznos rashoda i izdataka proračuna za 2026. godinu raspodijeljen je na način da planirani rashodi poslovanja iznose 3.544.042,75 €, rashodi za nabavu nefinancijske imovine iznose 2.201.000,00 € ,dok izdaci za financijsku imovinu i otplate zajmova iznosi 464.300,00 €. 
3.1.Rashodi poslovanja se planiraju u iznosu od 3.544.042,75 €.
32 Materijalni rashodi se planiraju u iznosu od 1.249.818,23 €.
34 Financijski rashodi za kamate za otplatu kredita planiraju se u iznosu od 9.150,00 €.
35 Subvencije se planiraju u iznosu od 33.000,00 €.
36 Pomoći dane u inozemstvo i unutar opće države planiraju se u iznosu od 54.000,00 €.
37 Naknade građanima i kućanstvima na temelju osiguranja i duge naknade planiraju se u  iznosu od 164.900,00 €.
38 Rashodi za donacije, kazne, naknade šteta i kapitalne pomoći planiraju se u iznosu od 415.714,52 €.

RASHODI ZA NABAVU NEFINANCIJSKE IMOVINE
Rashodi za nabavu nefinancijske imovine se planiraju u iznosu od 2.201.000,00 eura. Isti se planiraju sukladno očekivanoj dinamici realizacije kapitalnih projekata.. U 2026. godini sredstva se planiraju i dalje kroz kandidaturu fondovima za sredstva iz nove perspektive financiranja za razdoblju 2021. -2027. godine.
U nastavku se daje pojašnjenje predloženog plana rashoda za nabavu nefinancijske imovine za 2026. godinu po pojedinim grupama:
41.Rashodi za nabavu neproizvedene dugotrajne imovine
Rashodi za nabavu neproizvedene dugotrajne imovine planiraju se u iznosu od 290.000,00 eura za projekte za komunalnu i građevinsku infrastrukturu, izradu projekata za financiranje u razdoblju iz EU,  otkup zemljišta.
42 Rashodi za nabavu proizvedene dugotrajne imovine
Rashodi za nabavu proizvedene dugotrajne imovine planiraju se u iznosu 1.854.500.500,00 eura, a odnose se na rashode za izgradnju građevinskih objekata, rashode za postrojenja i opremu, rashode za nabavu knjiga te rashode za nabavu nematerijalne proizvedene imovine (nabava računalne opreme i informatičke programe). 
45 Rashodi za dodatna ulaganja na nefinancijskoj imovini
Rashodi za dodatna ulaganja na nefinancijskoj imovini planiraju se u iznosu 56.500,00 eura za  obnovu i dodatna ulaganja u objekte komunalne infrastrukture i ostale objekte u vlasništvu Općine Oriovac.
IZDACI ZA FINANCIJSKU IMOVINU I OTPLATE ZAJMOVA
54  Izdaci za otplatu glavnice primljenih zajmova
U 2026. godini planirani su izdaci za otplatu glavnice po kreditu OTP BANKE u iznosu od 133.000,00 eura.  Ukupan iznos neotplaćene glavnice iznosi na dan 31.12.2025. godine 133.000,00 EUR, a rok otplate je 31.12.2026. godine . Otplata faktoringa prema Banki kovanica d.d. po Ugovoru sa tvrtkom  IKS iz Oriovca u iznosu 331.300.00 eur.

Prikaz prenesenog manjka odnosno viška proračuna

Preneseni manjak iz prethodnih godina  u iznosu od 526.190,62 eura odnosi se na manjak prihoda i primitaka ostvaren u prethodnom proračunskom razdoblju, a koji je rezultat vremenskog nepodudaranja između planiranih prihoda i izvršenih rashoda te realizacije određenih obveza koje dospijevaju na teret tekuće proračunske godine.
Navedeni manjak planira se pokriti kroz višegodišnji plan uravnoteženja  u 2026. godini u iznosu od 250.000,00 eura i 2027. godini u iznosu 250.000,00 eura , kroz:
· povećanje izvornih prihoda proračuna,
· racionalizaciju i kontrolu rashoda,
· planiranje realne dinamike izvršenja kapitalnih i tekućih projekata.
Općina Oriovca  će u 2026. godini osigurati uravnoteženje proračuna i postupno smanjenje prenesenog manjka, u skladu s važećim zakonskim propisima i načelima proračunskog upravljanja.
Nakon rasprave Plan Proračuna za 2026. i projekcija za 2027. i 2028.godinu usvaja se sa 11 glasova ZA.


Ad.17.

ODLUKA O IZVRŠAVANJU PRORAČUNA OPĆINE ORIOVAC ZA 2026. GODINU

Voditeljica odsjeka za financije i proračun Katarina Lesiov je nazočne izvijestila da temeljem članka 18. Zakona o proračunu („Narodne novine“ broj 144/21), predstavničko tijelo jedinice lokalne i područne (regionalne) samouprave uz proračun donosi i Odluku o izvršavanju proračuna kojom se uređuju se prihodi i primici te rashodi i izdaci proračuna i njihovo ostvarivanje odnosno izvršavanje, opseg zaduživanja i jamstava jedinice lokalne i područne (regionalne) samouprave, upravljanje financijskom i nefinancijskom imovinom, prava i obveze korisnika proračunskih sredstava, ovlasti načelnika, u izvršavanju proračuna za proračunsku godinu, te druga pitanja u izvršavanju proračuna.
Sukladno navedenom, načelnik predlaže vijeću Općine Oriovac da razmotri prijedlog Odluke o izvršavanju Proračuna Općine Oriovac za 2026.godinu
Ovom Odlukom uređuje se struktura Proračuna Općine Oriovac  za 2026. godinu (u daljnjem tekstu: Proračun), njegovo izvršavanje, prava i obveze korisnika proračunskih sredstava, ovlasti Načelnika u izvršavanju Proračuna, korištenje namjenskih i vlastitih prihoda, upravljanje financijskom i nefinancijskom imovinom Općine Oriovac ,  opseg zaduživanja i jamstava, te druga pitanja u svezi s izvršavanjem Proračuna.
Nakon rasprave svih nazočnih Odluka o izvršavanju Proračuna Općine Oriovac za 2026.godinu usvaja se sa usvaja sa 11 glasova ZA.

Ad.18. 

ODLUKA O SUKCESIVNOM POKRIĆU MANJKA IZ PRETHODNOG RAZDOBLJA U
PRORAČUNU OPĆINE ORIOVAC U RAZDOBLJU 2026.-2028.GODINE

Načelnik Antun Pavetić nazočne je izvijestio da Odlukom o sukcesivnom pokriću manjka iz prethodnih godina utvrđuje se način pokrića prenesenog manjka iz prethodnih godina, u iznosu od 575.925,25 € koji se prenosi i planira pokriti u razdoblju 2026.-2028.godine.
Odluka se donosi za Općinu, bez proračunskog korisnika Dječjeg vrtića „Ivančica Oriovac“ koji samostalno procjenjuju rezultate poslovanja i unosi ih u svoje financijske planove. Rezultat poslovanja bit će planiran u Planu Proračuna Općine Oriovac za 2026.godinu sa projekcijama za 2027. i 2028.godinu.
Pokriće proračunskog manjka bit će planiran Planom proračuna Općine Oriovac za 2026.-2028.godine:
· -2026.godina: 250.000,00 €
· -2027.godina: 275.925,25 €

Nakon rasprave svih nazočnih Odluka o sukcesivnom pokriću manjka iz prethodnog razdoblja u Proračunu Općine Oriovac u razdoblju 2026.-2028.godine usvaja se sa 11 glasova ZA.


Ad.19. 
PROGRAM JAVNIH POTREBA PREDŠKOLSKOG ODGOJA, OBRAZOVANJA I 
RADA OSTALIH UDRUGA NA PODRUČJU OPĆINE ORIOVAC
U 2026.GODINI

Ivana Tomić, referent za društvene djelatnosti, nazočne je izvijestila temeljem Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19, 57/22, 101/23), predškolski odgoj je sastavni dio sustava odgoja i obrazovanja, te skrbi o djeci, a obuhvaća programe odgoja   i obrazovanja, koji se ostvaruju u predškolskim ustanovama stoga su ovim programom predviđena sredstva za financiranje predškolskog odgoja i obrazovanja. 
 Također, temeljem Zakona o odgoju i obrazovanju u osnovnoj i srednjoj školi („Narodne novine“ 87/08, 86/09, 92/10, 105/10, 90/11, 5/12,16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23, 156/23) Općina Oriovac financira studente putem stipendija koje se dodjeljuju na temelju  provedenog javnog poziva. Sufinancira rad školskih ustanova, te financira radne bilježnice učenicima osnovne škole s područja Općine. 
Temeljem Zakona o udrugama („Narodne novine“ broj 74/14, 70,17, 98/19, 151/22) Općina Oriovac financijski podupire rad organizacija civilnog društva (udruga) koje djeluju na području općine Oriovac. 
Ovaj Program temelji se na sredstvima planiranim Proračunom Općine Oriovac za 2026. godinu  koja iznose 116.300,00 EUR.

Nakon rasprave svih nazočnih Program javnih potreba predškolskog odgoja, obrazovanja i rada ostalih udruga na području Općine Oriovac u 2026.godini usvaja se sa 11 glasova ZA.

Ad.20.

PROGRAM JAVNIH POTREBA U SPORTU NA PODRUČJU 
OPĆINE ORIOVAC ZA 2026.GODINU 


Ivana Tomić, referent za društvene djelatnosti, nazočne je izvijestila da se programska djelatnost sporta u Općini Oriovac temelji  na odredbama Zakona o sportu. 
Odredbama članka 75. Zakona o sportu definirane su javne potrebe u sportu za koje se sredstva osiguravaju iz proračuna jedinica lokalne i područne (regionalne) samouprave. 
Bavljenje sportom što većeg broja mladih, promidžba kroz sportske priredbe i postizanje značajnih sportskih rezultata osnovni su motiv ulaganja u sportu za svaku razvijeniju sredinu pa tako i za Općinu Oriovac.
Osnovni ciljevi programa javnih potreba u  sportu Općine Oriovac koji se financira sredstvima općinskog proračuna su: poticanje i promicanje sporta, provođenje dijela programa tjelesne kulture djece i mladeži, djelovanje sportskih udruga, stručni rad u sportu, te organizacija i provođenje sustava natjecanja u sportu.
Ostvarenje ovih ciljeva, kojima treba dodati i skrb o svim sportskim objektima, postiže se putem programskih kriterija koji utvrđuje Povjerenstvo Općine Oriovac, a sve u skladu i u okvirima proračunskih mogućnosti.

 Za program javnih potreba u sportu za 2026. godinu u Proračunu Općine Oriovac planirana su ukupna sredstva u iznosu od 220.798,92  EUR, od toga:

· za poticanje športsko rekreativnih aktivnosti u iznosu od  207.818,92 EUR

· za sufinanciranje lovačkih i ribolovnih udruga u iznosu od   12.980,00 EUR

Nakon rasprave svih nazočnih Program javnih potreba u sportu na području Općine Oriovac za 2026.godinu usvaja se sa 11 glasova ZA.

Ad.21.

   PROGRAM JAVNIH POTREBA U KULTURI NA PODRUČJU
OPĆINE ORIOVAC ZA 2026.GODINU

Ivana Tomić, referent za društvene djelatnosti, nazočne je izvijestila da se program javnih potreba u kulturi Općine Oriovac donosi  temeljem odredbe članka 5. Zakona o kulturnim vijećima i financiranju javnih potreba u kulturi, te predstavlja akt kojim se utvrđuju aktivnosti, poslovi i djelatnosti u kulturi od značaja za Općinu Oriovac.
Financijska sredstva za ostvarivanje javnih potreba na području raznih kulturnih djelatnosti  osiguravaju se u Proračunu Općine Oriovac za pojedinu godinu, sa rasporedom po korisnicima i programima.
Doznačenim financijskim sredstvima nositelji programa mogu raspolagati isključivo namjenski, te su stoga nositelji programa dužni dostaviti godišnje izvješće o ostvarenju programa u pisanom obliku.
Ovim Programom za 2026. godinu u Proračunu Općine Oriovac predviđen je ukupan iznos od  40.500,00  EUR, a odnosi se na:

· Kulturni sadržaj – medijsko praćenje….. ..…………………….….5.000,00  EUR
· sufinanciranje udruga kulturnog sadržaja……………..……….21.000,00  EUR
· sufinanciranje vjerskih zajednica………………………................9.000,00  EUR
· rad knjižnice Oriovac……………………………………………..…………5.500,00  EUR
                                                                                
Nakon rasprave svih nazočnih Program javnih potreba u kulturi na području Općine Oriovac za 2026.godinu  usvaja se sa 11 glasova ZA.
Ad.22.

PROGRAM JAVNIH POTREBA SOCIJALNE SKRBI NA PODRUČJU
OPĆINE ORIOVAC ZA 2026.GODINU

Ivana Tomić, referent za društvene djelatnosti, nazočne je izvijestila da socijalna skrb predstavlja djelatnost od posebnog interesa za Republiku Hrvatsku kojom se osiguravaju i ostvaruju mjere i programi namijenjeni socijalno ugroženim osobama, kao i osobama s nepovoljnim osobnim ili obiteljskim okolnostima, koji uključuju prevenciju, promicanje promjena, pomoć u zadovoljavanju osnovnih životnih potreba i podršku pojedincu, obitelji i skupinama, s ciljem unapređenja kvalitete života i osnaživanja korisnika u samostalnom zadovoljavanju osnovnih životnih potreba te njihovog aktivnog uključivanja u društvo.
O pravima u sustavu socijalne skrbi, između ostalih, odlučuju i jedinice lokalne i  područne (regionalne) samouprave, a sukladno odredbama Zakona o socijalnoj skrbi.
Jedinice lokalne samouprave obvezne su u svom proračunu osigurati sredstva za pomoć za podmirenje troškova stanovanja, a mogu temeljem svoga programa osigurati i ostale oblike socijalne pomoći za osobe i obitelji koje zbog trenutnih materijalnih teškoća nisu u mogućnosti podmiriti neke osnovne živote potrebe, a koje su nastale zbog rođenja ili školovanja djeteta, bolesti ili smrti člana obitelji, elementarne nepogode i sl.

Ovaj Program temelji se na sredstvima planiranim Proračunom Općine Oriovac za 2026. godinu  koja iznose 113.000,00 EUR.
Nakon rasprave svih nazočnih Program javnih potreba socijalne skrbi na području Općine Oriovac za 2026.godinu usvaja se sa 11  glasova ZA.

Ad.23.

ODLUKA O PRAVIMA I POMOĆIMA U SUSTAVU SOCIJALNE SKRBI
NA PODRUČJU OPĆINE ORIOVAC

Ivana Tomić, referent za društvene djelatnosti, nazočne je izvijestila je Općinsko vijeće Općine Oriovac u 2022. godini donijelo  Odluku o pravima i pomoćima u sustavu socijalne skrbi na području Općine Oriovac kojom su utvrđena prava i pomoći u sustavu socijalne skrbi koje osigurava Općina Oriovac propisane Zakonom o socijalnoj skrbi,  te prava i pomoći iznad standarda propisanih Zakonom, korisnicima socijalne skrbi, uvjete i načine te postupak za ostvarivanje tih prava i pomoći. 
Postojeća Odluka obuhvaćala je 14 vrsta naknada i pomoći, te je utvrđeno da je dio mjera koje se ne koriste ili se su to oblici pomoći koji su obuhvaćeni drugim programima i izvorima financiranja. Donošenjem nove Odluke kojom se broj naknada smanjuje  na 9, pri čemu su zadržani oni oblici pomoći koji su najpotrebitiji i koji će biti od pomoći socijalno ugroženim osobama i obiteljima na području Općine Oriovac.
Stoga se predlaže donošenje Odluke o pravima i pomoćima u sustavu socijalne skrbi Općine Oriovac s 9 utvrđenih oblika naknada i pomoći.
 Nakon rasprave svih nazočnih Odluka o pravima i pomoćima u sustavu socijalne skrbi na području Općine Oriovac usvaja se sa 11 glasova ZA.
Ad.24.

ODLUKA O JEDNOKRATNOJ NOVČANOJ NAKNADI ZA NOVOROĐENO DIJETE
S PODRUČJA OPĆINE ORIOVAC

Ivana Tomić, referent za društvene djelatnosti, nazočne je izvijestila da je Općinsko vijeće Općine Oriovac donijelo u 2017. godini Odluku o jednokratnoj novčanoj naknadi za novorođeno dijete rodiljama s područja općine Oriovac kojom su određeni uvjeti i iznosi za ostvarivanje prava na naknadu rodiljama s područja Općine Oriovac.
Novom Odlukom o jednokratnoj novčanoj naknadi za novorođeno dijete rodiljama s područja Općine Oriovac  utvrđeni su iznosi jednokratne novčane naknade, uvjeti i način ostvarivanja prava na novčanu naknadu Općine Oriovac za novorođeno dijete rodiljama s područja Općine Oriovac, a  odnose se  na slijedeće: 
· Izmjenu iznosa naknada
Zbog ograničenih financijskih sredstava smanjuju se iznosi naknada za prvo, drugo i treće dijete kako bi se osigurala redovita i pravovremena isplata svim korisnicima.
· Promjena roka isplate
Rok isplate naknade mijenja se radi učinkovitijeg administrativnog postupanja i boljeg planiranja proračunskih obveza.
· Novi članak – mrtvorođeno dijete
Dodaje se nova odredba kojom se propisuje pravo na umanjeni iznos naknade u slučaju prijave mrtvorođenog djeteta.
Većina vijećnika nije za smanjenje porodiljne naknade porodiljne naknade. Predlažu ukidanje Odluke o sufinanciranju doprinosa iz plaće za novozaposlenog radnika s područja općine Oriovac u 2026.godini i prebacivanje sredstava na financiranje Odluke o jednokratnoj novčanoj naknadi za novorođeno dijete.
Nakon rasprave svih nazočnih Odluka o jednokratnoj novčanoj naknadi za novorođeno dijete s područja Općine Oriovac usvaja se sa 11 glasova ZA.
Ad.25.

ODLUKA O RASPOREĐIVANJU SREDSTAVA ZA FINANCIRANJE POLITIČKIH STRANAKA
ZASTUPLJENIH U OPĆINSKOM VIJEĆU OPĆINE ORIOVAC
 
Pročelnica jedinstvenog upravnog odjela Martina Dukić je nazočne izvijestila da je zakonska osnova za donošenje ove Odluke sadržana u odredbi članka 10. stavka 3. Zakona o financiranju političkih aktivnosti, izborne promidžbe i referenduma(„Narodne novine“ broj 29/19 i 98/19).
Člankom 4. stavak 3. Zakona propisano je da se političke stranke i nezavisni vijećnici mogu financirati iz proračuna jedinica samouprave, na način i pod uvjetima utvrđenim Zakonom, isključivo za ostvarenje ciljeva utvrđenih programa rada i financijskim planom.
Člankom 10. stavak 3. Zakona određeno je da Odluku o rasporedu sredstava donosi predstavničko tijelo.
Pravo na redovito godišnje financiranje imaju političke stranke i nezavisni vijećnici koji su prema konačnim rezultatima izbora dobili mjesto člana u Općinskom vijeću.
Raspoređena sredstva doznačuju se na žiro račun političke stranke, odnosno na poseban račun nezavisnog vijećnika, tromjesečno, u jednakim iznosima, odnosno ako se početak ili završetak mandata ne poklapaju s početkom ili završetkom tromjesečja, u tom se tromjesečju  isplaćuje iznos razmjeran broju dana trajanja mandata.
Člankom 7.stavak 1. Zakona propisano je da se sredstva raspoređuju na način da se utvrdi jednaki iznos sredstava za svakog člana u Općinskom vijeću, tako da pojedinoj stranci koja je bila predlagatelj liste, pripadaju sredstva razmjerna broju dobivenih mjesta.
Za svakoga člana Općinskog vijeća podzastupljenog spola, politička stranka i nezavisnih vijećnika pripada i pravo na naknadu u visini od 10% iznosa predviđenog po svakom članu Općinskog vijeća, i to ako je zastupljenost jednog spola u Općinskom vijeću niža od 40%.
Predviđeni iznos u proračunu Općine za 2026. godinu iznosi  2.415,60 eura.
U Općinskom vijeću općine Oriovac sredstva se raspoređuju kako slijedi:
HRVATSKA DEMOKRATSKA ZAJEDNICA HDZ - 5 člana (1 članica)……………..915,00 + 18,3 = 933,30 eura godišnje	                                                                         
MOST,HSS, HSLS,HSP, BSNL, SU, HRVATSKI SUVERENISTI, HNS -5 članova……………………915,00 eura godišnje                                                                                          
DUSPARA MIRKO-NEZAVISNA LISTA- 3 člana(1 članica)…………………………..549,00 + 18,30= 567,30 eura godišnje
Nakon rasprave svih nazočnih Program utroška sredstava šumskog doprinosa za 2025. godinu usvaja se sa 11 glasova ZA.







Ad.26.

ODLUKA O GROBLJIMA NA PODRUČJU OPĆINE ORIOVAC


Pročelnica jedinstvenog upravnog odjela Martina Dukić je nazočne  izvijestila  da se donošenje  Odluke temelji se na novom Zakonu o grobljima („Narodne novine“ br. 78/25,80/25) koji propisuje da Upravitelj grobljima mora uskladiti svoje poslovanje sa odredbama navedenog Zakona. Sukladno članku 9. Zakona o grobljima utvrđena je nadležnost predstavničkog tijela za donošenje ove Odluke.
Vijećnik Josip Jagoda odlazi sa sjednice.
Nakon rasprave svih nazočnih Odluka o grobljima na području Općine Oriovac usvaja se sa  10 glasova ZA.

Ad.27.
ODLUKA O IZMJENI ODLUKE NAČINA PRUŽANJA JAVNE USLUGE SAKUPLJANJA KOMUNALNOG
OTPADA NA PODRUČJU OPĆINE ORIOVAC

Pročelnica jedinstvenog upravnog odjela Martina Dukić je nazočne izvijestila da odredbama članka 66.Zakona o gospodarenju otpadom propisano je da predstavničko tijelo jedinice lokalne samouprave donosi odluku o načinu pružanja javne usluge.
Cijena javne usluge plaća se zbog se zbog pokrića troškova pružanja javne usluge, a strukturu cijene čini cijena obvezne minimalne javne usluge (fiksni dio cijene) i cijena za količinu predanog miješanog otpada (varijabilni dio). Cjenikom se korisnici razvrstavaju u kategorije korisnika, kategorija kućanstvo i kategorija korisnika koji nije kućanstvo.
Nadalje, člankom 2. stavak 1. Uredbe o jediničnoj naknadi za odlaganje otpada, koja je stupila na snagu 01.01.2025.godine, propisana je jedinična naknada za odlaganje otpada. Jedinična naknada za obračun naknade za odlaganje jedne tone svake vrste otpada postupkom D1, D5 i D72, koji su propisani Dodatkom 1.Zakona o gospodarenju otpadom iznosi 35,00 € za 2026.godinu. dogovoreno je da će se za 2026.godinu i na dalje, svaka jedinica lokalne samouprave očitovati da li će i dalje preuzeti trošak svojih građana i pravnih osoba ili će taj trošak prenijeti na iste kroz Odluku o izmjenama i dopunama Odluke o načinu pružanja javne usluge prikupljanja miješanog otpada i biorazgradivog komunalnog otpada, odnosno donijeti izmjenu Odluke o povećanju fiksnog dijela cijene za korisnike kućanstvo i korisnike koji nisu kućanstvo. S obzirom da se Općina Oriovac kao i većina općina izjasnila da će naknadu za 2026.godinu u iznosu od 35,00 € po toni otpada, prenijeti na korisnike usluge, ispunjeni su uvjeti za povećanje fiksnog dijela cijene na području Općine Oriovac.  

Nakon rasprave svih nazočnih Odluka o izmjeni Odluke načina pružanja javne usluge sakupljanja komunalnog otpada na području Općine Oriovac se sa 10 glasova ZA.

Ad.28.
ODLUKA O DAVANJU PRETHODNE SUGLASNOSTI PRAVILNIKA O UPISU DJECE RANE I PREDŠKOLSKE DOBI U DJEČJEM VRTIĆU „IVANČICA ORIOVAC“
Pročelnica jedinstvenog upravnog odjela Martina Dukić nazočne je izvijestila  da Općinskom vijeću Općine Oriovac na suglasnost dostavlja Pravilnik o upisu djece rane i predškolske dobi u Dječji vrtić „Ivančica Oriovac“ koji je razmotren i koji je usvojilo Upravno vijeće Dječjeg vrtića. Novi pravilnik je predložen jer je primjena „starog“ Pravilnika u praksi pokazala neke nedostatke, što se željelo ispraviti donošenjem novog Pravilnika.
Ono što predstavlja najveću promjenu je da će dječji vrtić u 2026.godini digitalizirati odnosno provoditi elektronske upise djece u dječji vrtić u novoj pedagoškoj godini.
Poslije rasprave svih nazočnih Odluka o davanju prethodne suglasnosti Pravilnika o upisu djece rane i predškolske dobi u Dječji vrtić „Ivančica“ Oriovac usvaja se sa 10 glasova ZA.

Ad.29.
PRAVILNIK O NAČINU SUDJELOVANJA RODITELJA-SKRBNIKA U CIJENI
PROGRAMA DJEČJEG VRTIĆA „IVANČICA ORIOVAC“
Pročelnica jedinstvenog upravnog odjela Martina Dukić je nazočne izvijestila da nositelj izrade Prijedloga Pravilnika o načinu i uvjetima sudjelovanja roditelja-skrbnika u cijeni programa Dječjeg vrtića „Ivančica Oriovac“  je Dječji vrtić „Ivančica Oriovac“ iz Oriovca.
Sukladno članku 48. Zakona o predškolskom odgoju i obrazovanju („Narodne novine“ br.  10/97, 107/07, 94/13, 98/19, 57/22, 101/23) Dječji vrtić, koji je osnovala jedinice lokalne i područne (regionalne) samouprave, naplaćuje svoje usluge od roditelja-korisnika usluga, sukladno mjerilima koja utvrđuje predstavničko tijelo te jedinice osim programa predškole koji je za roditelje besplatan. Na 22. sjednici upravnog vijeća  Dječjeg vrtića Ivančica Oriovac  usvojen je prijedlog Pravilnika o načinu sudjelovanja roditelja skrbnika u cijeni programa Dječjeg vrtića  „Ivančica Oriovac te se isti  dostavlja na usvajanje Općinskom vijeću Općine Oriovac.
 Predloženim Pravilnik o načinu i uvjetima sudjelovanja roditelja-skrbnika u cijeni programa Dječjeg vrtića „Ivančica Oriovac“  uređuje se ekonomska cijena vrtića, iznos cijene vrtića programa koji djeca koriste, postotak iznosa uplate u slučajevima izostanka iz vrtića, sudjelovanje u cijeni vrtića s obzirom na broj prisutne djece u vrtiću, obaveze roditelja u slučaju ispisa djeteta iz vrtića, obaveze vrtića prema Osnivaču,  te ostala prava i obveze korisnika usluga u DV „Ivančica Oriovac“. 
Kad se zbroje broj djece korisnika dječjeg vrtića  i podjele prethodno spomenuti troškovi na  mjesece rada dobije se stvarna ekonomska cijena vrtića koja se temeljem prethodno spomenutih kriterija donosi svake godine, a obzirom da se ista nije mijenjala  dvije godine, a cijene svih izdataka su značajno porasle, potrebno ju je zbog održivosti poslovanja korigirati na način  predložen Pravilnikom. Ekonomska cijena vrtića iznosi 430,00 eura za 10-satni program, 380,00 eura za 5-6 satni program sa ručkom i 320,00 eur za 5-6 satni program bez ručka. 
Ekonomsku cijenu programa Dječjeg vrtića „Ivančica Oriovac“ utvrđuje Općinsko vijeće općine Oriovac na prijedlog Upravnog vijeća Dječjeg vrtića, sukladno Državnom pedagoškom standardu predškolskog odgoja i naobrazbe.
Roditelji neposredni korisnici usluga Dječjeg vrtića „Ivančica Oriovac“ sudjeluju jedinstvenoj cijeni vrtića sukladno programu koji koriste:

	
	VRTIĆ 10 SATNI 10R
	VRTIĆ 5-6 SATNI SA RUČKOM 5R
	VRTIĆ 5-6 SATNI BEZ RUČKA

	1
	150,00 EUR
	130,00 EUR
	80,00 EUR

	
	
	
	



Pravilnik o načinu sudjelovanja roditelja-skrbnika u cijeni programa Dječjeg vrtića „Ivančica Oriovac“ bi se primjenjivao od 01.01.2026.godine.
Vijećnik Matija Jošić se ne slaže s povećanjem cijene vrtića jer smatra da je preveliko.
Poslije rasprave svih nazočnih Pravilnik o načinu sudjelovanja roditelja-skrbnika u cijeni programa Dječjeg vrtića „Ivančica Oriovac“ usvaja se sa 8 glasova ZA, 1 PROTIV, 1 SUZDRŽANI.

Ad.30.
ODLUKA O DAVANJU PRETHODNE SUGLASNOSTI NA PRAVILNIK O PLAĆAMA,
NAKNADAMA PLAĆA I DRUGIM MATERIJALNIM PRAVIMA RADNIKA 
DJEČJEG VRTIĆA „IVANČICA ORIOVAC“

Pročelnica jedinstvenog upravnog odjela Martina Dukić je nazočne izvijestila da se ovom Odlukom daje  prethodna suglasnost na Pravilnik o plaćama, naknadama plaća i drugim materijalnim pravima radnika Dječjeg vrtića Ivančica Oriovac u tekstu kojeg je utvrdilo Upravno vijeće Dječjeg vrtića „Ivančica Oriovac“ na 22. sjednici održanoj 14. studenog 2025. godine., a koji će se primjenjivati na plaći za siječanj 2025., koja se isplaćuje u veljači 2025. godine. Koeficijenti plaća djelatnika Dječjeg vrtića Ivančica uskladiti će se s koeficijentima navedenima Uredbom o nazivima zahtjeve djelatnika vrtića i zahtjeve  te Sindikata radnika u predškolskom odgoju i obrazovanju Hrvatske koji su pokrenuli  inicijativu za održavanjem zajedničkog sastanka na kojemu su iznijeli zahtjeve za povećanjem plaća djelatnika dječjeg vrtića Ivančica Oriovac. U prilogu dostavljamo tekst Pravilnika kojim se uređuju plaće, naknade plaća i druga materijalna prava radnika zaposlenih u Dječjem vrtiću Ivančica Oriovac (kao i isplata plaće i naknade plaće radnika zaposlenih u Vrtiću te način obračuna, rokovi isplate i postupak njihovog ostvarivanja. Predloženim Pravilnikom koeficijenti za obračun plaće djelatnika usklađeni su sa koeficijentima propisanima spomenutom Uredbom. 
Poslije rasprave svih nazočnih Odluka o davanju prethodne suglasnosti na pravilnik o plaćama, naknadama plaća i drugim materijalnim pravima radnika Dječjeg vrtića „Ivančica Oriovac“ usvaja se sa 10 glasova ZA. 

Vijećnik Ivan Lalić dolazi na sjednicu.

Ad.31.
PROGRAM GRAĐENJA KOMUNALNE INFRASTRUKTURE ZA 2026.GODINU

Voditeljica odsjeka za lokalnu samoupravu Anica Hemen je nazočne  izvijestila da Program građenja komunalne infrastrukture izrađuje se sukladno Zakonu o komunalnom gospodarstvu („Narodne novine“ broj 68/18, 110/18,32/20 i 145/24 ).
Program građenja se donosi istodobno s donošenjem proračuna jedinice lokalne samouprave.
Program građenja komunalne infrastrukture sadrži procjenu troškova projektiranja, revizije, građenja, provedbe stručnog nadzora građenja i provedbe vođenja projekata građenja (u daljnjem tekstu: procjena troškova građenja) komunalne infrastrukture s naznakom izvora njihova financiranja.
 Troškovi iz stavka 1. ovoga članka iskazuju se u programu građenja infrastrukture odvojeno za svaku građevinu i ukupno te se iskazuju odvojeno prema izvoru njihova financiranja.
Programom građenja određuju se :
1. građevine komunalne infrastrukture koje će se graditi radi uređenja neuređenih dijelova građevinskog područja
2. građevine komunalne infrastrukture koje će se graditi u uređenim dijelovima građevinskog područja
3. građevine komunalne infrastrukture koje će se graditi izvan građevinskog područja
4. postojeće građevine komunalne infrastrukture koje će se rekonstruirati i način rekonstrukcije
5. građevine komunalne infrastrukture koje će se uklanjati
6. druga pitanja određena ovim Zakonom i posebnim zakonom.

Za Program građenja komunalne infrastrukture za 2026. godinu u Proračunu Općine Oriovac osigurano je 1.766.500,00 Eura i raspoređeno je kako je predloženo u Odluci.
Poslije rasprave svih nazočnih Program građenja komunalne infrastrukture za 2026.godinu usvaja se sa 11 glasova ZA.

Ad.32.
PROGRAM ODRŽAVANJA KOMUNALNE INFRASTRUKTURE U 2026.GODINI

Voditeljica odsjeka za lokalnu samoupravu Anica Hemen je nazočne izvijestila da odredbom članka 72.stavka 1. Zakona o komunalnom gospodarstvu („Narodne novine“ broj 68/18, 110/18 ,32/20 i 145/24 )(u daljnjem tekstu: Zakon) propisano je da predstavničko tijelo jedinice lokalne samouprave za svaku kalendarsku godinu donosi Program održavanja komunalne infrastrukture u skladu s predvidivim i raspoloživim sredstvima i izvorima financiranja.

Programom održavanja komunalne infrastrukture određuje se opis i opseg poslovanja održavanja komunalne infrastrukture s procjenom pojedinih troškova po djelatnostima i iskaz financijskih sredstava potrebnih za ostvarivanje programa s naznakom izvora financiranja. 

Općinsko vijeće Općine Oriovac u skladu s predvidivim sredstvima i izvorima financiranja donosi program održavanja komunalne infrastrukture za djelatnosti iz članka 22. Zakona o komunalnom gospodarstvu kojima se osigurava održavanje komunalne infrastrukture.

Pod obavljanjem komunalnih djelatnosti održavanja komunalne infrastrukture u smislu ovog Programa podrazumijeva se:  
· -održavanje nerazvrstanih cesta,
· održavanje građevina javne odvodnje oborinskih voda
· održavanje javnih zelenih površina,
· održavanje građevina i uređaja i predmeta javne namjene,
· održavanje groblja i objekata -mrtvačnica i kapelica unutar groblja,
· održavanje čistoće javnih površina,
· održavanje javne rasvjete
· Provođenje mjera dezinsekcije-adulticidni i larvicidni tretman


Za realizaciju Programa održavanja komunalne infrastrukture za 2026. godinu planira se utrošiti 424.600,00 eura. 

Slijedom svega navedenog predlaže se Općinskom vijeću donošenje Programa održavanja kao u prilogu.


Poslije rasprave svih nazočnih Program održavanja komunalne infrastrukture za 2026.godinu usvaja se sa 11 glasova ZA.


Ad.33.
PROGRAM MJERA ZA POTICANJE RJEŠAVANJA STAMBENOG PITANJA NA
PODRUČJU OPĆINE ORIOVAC U 2026.GODINI

Pročelnica jedinstvenog upravnog odjela Martina Dukić nazočne je izvijestila da se predlaže na donošenje Program mjera za poticanje rješavanja stambenog pitanja mladih i mladih obitelji na području Općine Oriovac u 2026. godini,a koja sredstva su predviđena u proračunu Općine Oriovac za 2026.godini u ukupnom iznosu od 30.000,00 eura,odnosno u 2026. godini dodjeljuje se iznos od 3.000,00 eura za 10 obitelji po određenoj mjeri. Podnositelji zahtjeva koji su kupili stambeni objekt ili građevinsko zemljište na području općine Oriovac i kupovinom postao njegovim vlasnikom nakon donošenja Odluke dodjeli financijske pomoći za poticanje rješavanja stambenog pitanja na području Općine Oriovac za 2025.godinu  mogu ostvariti pomoć za kupnju na ime  subvencije kupoprodajne cijene na temelju valjano zaključenog kupoprodajnog ugovora.
Ovim Programom se želi potaknuti rješavanje stambenog pitanja mladih i mladih obitelji na području Općine Oriovac kao i poboljšanje njihovih stambenih uvjeta te stvoriti osnovne uvjete za ostanak i doseljavanje mladih obitelji u ruralna područja radi demografske obnove i povećanja broja stanovništva te ravnomjernog gospodarskog razvoja Općine Oriovac.
Prihvatljivi korisnici ovog Programa su mladi i mlade obitelji s prebivalištem na području Općine Oriovac kao i osobe izvan Općine Oriovac,a koje imaju namjeru trajnog nastanjenja na području Općine Oriovac te koje s ciljem rješavanja svojeg stambenog pitanja grade/kupuju stambeni objekt na području Općine Oriovac.  Korisnici mjera i olakšica iz ovog Programa su mladi i mlade obitelji.
Mladom osobom u smislu ovog Programa smatra se podnositelj zahtjeva koji nije navršio 40 godina života prije nego je raspisan javni poziv (samac).
Mladom obitelji u smislu ovog Programa, smatra se podnositelj zahtjeva, njegov bračni           drug i djeca ukoliko ih imaju, pod uvjetom da: 
a) podnositelj nije navršio 40 godina života prije         nego je raspisan javni poziv ili 
b) da barem jedan od bračnih drugova nije navršio 40 godina života prije nego je raspisan javni poziv.
Programom demografskih mjera za poticanje rješavanja stambenog pitanja mladih obitelji na području Općine Oriovac za 2025. godinu. utvrđuju se slijedeće mjere:
- Mjera 1. Financijska pomoć za kupnju stambenog objekta ili građevinskog zemljišta na području Općine Oriovac
    - Mjera 2. Financijska pomoć za gradnju obiteljske kuće (stambeni objekt) na  području općine Oriovac

Poslije rasprave svih nazočnih Program mjera za poticanje rješavanja stambenog pitanja na području Općine Oriovac u 2026.godini usvaja se sa 11 glasova ZA.




Ad.34.

ODLUKA O SUFINANCIRANJU DOPRINOSA IZ PLAĆE ZA NOVOZAPOSLENOG RADNIKA 
S PODRUČJA OPĆINE ORIOVAC U 2026.GODINI

Nakon rasprave svih nazočnih Odluka o sufinanciranju doprinosa iz plaće za novozaposlenog radnika s područja Općine Oriovac u 2026.godini poništava se sa 11  glasova PROTIV. 
Ad.35.

PROGRAM UTROŠKA SREDSTAVA NAKNADE ZA ZADRŽAVANJE NEZAKONITO
IZGRAĐENIH ZGRADA U PROSTORU ZA 2026.GODINU

Voditeljica odsjeka za lokalnu samoupravu Anica Hemen nazočne je izvijestila da na temelju članka 31. st. 3. Zakona o postupanju s nezakonito izgrađenim zgradama („Narodne novine“ (NN br. 86/12, 143/13, 65/17 i 14/19)) propisana je obveza jedinica lokalne i regionalne samouprave za donošenjem Programa utroška sredstava naknade za zadržavanje nezakonito izgrađenih građevina u prostoru za svaku kalendarsku godinu.
Ovim Programom utroška sredstava naknade za zadržavanje nezakonito izgrađenih zgrada u prostoru za 2026. godinu utvrđuje se namjena korištenja 30% sredstava naknade jedinica lokalne samouprave na čijem se području nalazi nezakonito izgrađena zgrada, a koriste se namjenski za izradu prostornih planova kojima se propisuju uvjeti i kriteriji za urbanu obnovu i sanaciju područja zahvaćenih nezakonitom gradnjom te za poboljšanje infrastrukturno nedovoljno opremljenih i/ili neopremljenih naselja prema programu koji donosi predstavničko tijelo jedinice lokalne samouprave.
Načelnik podnosi predstavničkom tijelu ovaj Program za iduću kalendarsku godinu sukladno zakonskim odredbama, a sredstva se koriste namjenski sukladno zakonskim odredbama Zakona o postupanju s nezakonito izgrađenim zgradama. 
Ovim Programom sredstva naknade za zadržavanje nezakonito izgrađenih zgrada u prostoru planirana su za 2026.godinu u iznosu 1.000,00 eura i planiraju se utrošiti za poboljšanje infrastrukturno nedovoljno opremljenih naselja .

Poslije rasprave svih nazočnih Program utroška sredstava naknade za zadržavanje nezakonito izgrađenih zgrada u prostoru za 2026.godinu usvaja se sa 11 glasova ZA.
                                                                                






Ad.36.

PROGRAM KORIŠTENJA SREDSTAVA OD RASPOLAGANJA POLJOPRIVREDNIM ZEMLJIŠTEM
U VLASNIŠTVU REPUBLIKE HRVATSKE NA PODRUČJU 
OPĆINE ORIOVAC ZA 2026.GODINU

Voditeljica odsjeka za lokalnu samoupravu Anica Hemen nazočne je izvijestila da se Program korištenja sredstava ostvarenih od raspolaganja poljoprivrednim zemljištem u vlasništvu Republike Hrvatske na području Općine Oriovac za 2026. godinu donosi  na temelju stavka 4. članka 49. Zakona o poljoprivrednom zemljištu („Narodne novine“, broj 20/18, 115/18, 98/19, 57/22 i 136/25).

Temeljem članka 49. stavka 1. Zakona o poljoprivrednom zemljištu predviđeno je da su sredstva ostvarena od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom prihod državnog proračuna 25%, 10% proračuna jedinice područne (regionalne) samouprave i 65% proračuna jedinice lokalne samouprave na čijem se području poljoprivredno zemljište nalazi.
Izvješće o izvršenju Programa korištenja sredstava od raspolaganja poljoprivrednim zemljištem u vlasništvu Republike Hrvatske na području općine Oriovac u 2026.godini, Načelnik će dostaviti Općinskom vijeću Općine Oriovac na razmatranje i usvajanje u za to predviđenom zakonskom roku.
 Nakon što Općinsko vijeće Općine Oriovac usvoji Izvješće o izvršenju Programa isto će se dostaviti Ministarstvu nadležnom za poljoprivredu.
Slijedom navedenog predlaže se Općinskom da donese Program korištenja sredstava ostvarenih od raspolaganja poljoprivrednim zemljištem u vlasništvu Republike Hrvatske na području Općine Oriovac za 2026. godinu kako je predloženo.
Nakon rasprave svih nazočnih Program korištenja sredstava od raspolaganja poljoprivrednim zemljištem u vlasništvu Republike Hrvatske na području Općine Oriovac za 2026.godinu usvaja se sa 11 glasova ZA.

Ad.37.

PROGRAM KORIŠTENJA SREDSTAVA OD PROMJENE NAMJENE POLJOPRIVREDNOG 
ZEMLJIŠTA NA PODRUČJU OPĆINE ORIOVAC U 2026.GODINI

Voditeljica odsjeka za lokalnu samoupravu Anica Hemen nazočne je izvijestila da je zakonska osnova za donošenje ovog Programa sadržana u odredbi članka 25. Zakona o poljoprivrednom zemljištu  („Narodne novine“ broj 20/18,115/18,98/19,57/22 i 136/25). 
Zakonom je propisano da su sredstva ostvarena od naknade za promjenu namjene prihod državnog proračuna u 70 % iznosu i 30 % prihod jedinice lokalne samouprave na čijem se području poljoprivredno zemljište nalazi. 
Prethodno navedena sredstva namijenjena su isključivo okrupnjavanju, navodnjavanju, privođenju funkciji i povećanju vrijednosti poljoprivrednog zemljišta. 
Sukladno članku 25. stavku 8. Zakona jedinice lokalne samouprave dužne su donijeti Program korištenja sredstava od promjene namjene poljoprivrednog zemljišta na svom području svake godine te se predlaže donošenje Programa za 2026. godinu kako je navedeno .
Nakon rasprave svih nazočnih Program korištenja sredstava od promjene namjene poljoprivrednog zemljišta na području Općine Oriovac u 2026.godini usvaja se sa 11 glasova ZA.

Ad.38.

ZAKLJUČAK O POKRETANJU POSTUPKA IZBORA SAVJETA MLADIH OPĆINE ORIOVAC

Pročelnica jedinstvenog upravnog odjela Martina Dukić nazočne je izvijestila da se pokreće postupak izbora Savjeta mladih Općine Oriovac objavom Javnog poziva za isticanje kandidature za članove Savjeta mladih Općine Oriovac. Kako bi se pokrenulo navedeno Općinsko vijeće treba donijeti Zaključak o pokretanju postupka te samim time predlaže se donošenje istog.
Nakon rasprave svih nazočnih Zaključak o pokretanju postupka izbora Savjeta mladih Općine Oriovac  usvaja se sa 11 glasova ZA.

Ad.39.

GODIŠNJI PLAN RAZVOJA SUSTAVA CIVILNE ZAŠTITE S FINANCIJSKIM UČINCIMA
ZA TROGODIŠNJE RAZDOBLJE ZA 2026.-2028.GODINE

Voditeljica odsjeka za lokalnu samoupravu Anica Hemen nazočne je izvijestila da je odredbom članka 17. stavka 1. Zakona o sustavu civilne zaštite („Narodne novine“, br. 82/15, 118/18, 31/20, 20/21 i 114/22) određeno da u ostvarivanju prava i obveza u području civilne zaštite, predstavnička tijela jedinica lokalne i područne (regionalne) samouprave donose godišnji plan razvoja sustava civilne zaštite s financijskim učincima za trogodišnje razdoblje na svom području.
Tijekom četverogodišnjeg razdoblja za koje se usvajaju Smjernice, na godišnjoj se razini provode analize stanja sustava kojima se prati realizacija i usklađuju godišnji planovi razvoja sustava  civilne zaštite. 
Pravilnikom o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“, br. 66/21; u daljnjem tekstu: Pravilnik), godišnji plan razvoja sustava civilne zaštite jedinice lokalne samouprave s financijskim učincima za trogodišnje razdoblje utvrđen je kao planski dokument u području civilne zaštite. 
Temeljem članka 54. Pravilnika propisano je da su svi nositelji izrade planskih dokumenata u civilnoj zaštiti dužni u postupak donošenja propisa uključiti javnost kako bi se prikupile informacije o interesima, stavovima i prijedlozima zainteresirane javnosti na području civilne zaštite te pravovremeno uočile slabosti i negativni učinci javnih politika, a koje kroz postupak savjetovanja treba otkloniti prije njihovog formalnog usvajanja. 
Slijedom navedenog, Godišnji plan razvoja sustava civilne zaštite na području Općine Oriovac s financijskim učincima za trogodišnje razdoblje  za 2026.-2028 objavljen je na web stranici Općine Oriovac te na isti nije bilo primjedbi niti prijedloga.
Nakon rasprave svih nazočnih Godišnji plan razvoja sustava civilne zaštite s financijskim učincima za trogodišnje razdoblje za 2026.-2028.godine usvaja se sa 11 glasova ZA.




AD.40.

SMJERNICE ZA ORGANIZACIJU I RAZVOJ SUSTAVA CIVILNE ZAŠTITE OPĆINE ORIOVAC
ZA RAZDOBLJE OD 2026. DO 2029.GODINE

Voditeljica odsjeka za lokalnu samoupravu Anica Hemen  nazočne je izvijestila da na temelju članka 17. stavka 1. Zakona o sustavu civilne zaštite stavak 1. („Narodne novine“, br. 82/15, 118/18, 31/20, 20/21 i 114/22) predstavničko tijelo, na prijedlog izvršnog tijela jedinice lokalne i područne (regionalne) samouprave u postupku donošenja proračuna razmatra i usvaja smjernice za organizaciju i razvoj sustava civilne zaštite koje se razmatraju i usvajaju svake četiri godine.
Općinsko vijeće Općine Oriovac donijelo je Smjernice za organizaciju i razvoj sustava civilne zaštite Općine Oriovac za period 2022. - 2025. godine.
Protekom četiri godine od donošenja gore navedenih Smjernica potrebno je donijeti nove Smjernice za četverogodišnji period.
Na prijedlog Smjernica za organizaciju i razvoj sustava civilne zaštite Općine Oriovac za razdoblje od 2026. do 2029.godine nije bilo primjedbi niti prijedloga za vrijeme savjetovanja.

Nakon rasprave svih nazočnih Smjernice za organizaciju i razvoj sustava civilne zaštite Općine Oriovac za razdoblje od 2026. do 2029.godine usvaja se sa 11 glasova ZA.

Ad.41.

ODLUKA O USVAJANJU PROCJENE UGROŽENOSTI OD POŽARA I TEHNOLOŠKIH EKSPLOZIJA
ZA OPĆINU ORIOVAC


Voditeljica odsjeka za lokalnu samoupravu Anica Hemen nazočne je izvijestila da temeljem članka 13. stavka 7. Zakona o zaštiti od požara („Narodne novine“ broj 92/10 i 114/22), jedinice lokalne i područne (regionalne) samouprave najmanje jednom u 5 godina usklađuju procjene ugroženosti od požara i tehnoloških eksplozija s novonastalim uvjetima. 
Nadležna vatrogasna zajednica daje prethodno mišljenje na dio procjene ugroženosti od požara za svoje područje koji se odnosi na organizaciju vatrogasne djelatnosti kroz minimalna mjerila dana posebnim propisom kojim se uređuje područje vatrogastva.
Predlaže se Općinskom vijeću usvajanje Odluke Procjene ugroženosti od požara i tehnoloških eksplozija za Općinu Oriovac.
Nakon rasprave svih nazočnih Odluka o usvajanju procjene ugroženosti od požara i tehnoloških eksplozija za općinu Oriovac usvaja se sa 11 glasova ZA. 


Ad.42.

ODLUKA O USVAJANJU PLANA ZAŠTITE OD POŽARA OPĆINE ORIOVAC

Voditeljica odsjeka za lokalnu samoupravu nazočne je izvijestila da je Zakonom o zaštiti od požara ("Narodne novine" broj 92/10 i 114/22(dalje u tekstu: Zakon)) utvrđeno da su jedinice lokalne samouprave dužne provoditi mjere zaštite od požara utvrđene tim zakonom, odredbama podzakonskih propisa, planovima i procjenama ugroženosti od požara, odlukama jedinica lokalne samouprave i drugim općim aktima iz područja zaštite od požara.					
 Jedinice lokalne i područne (regionalne) samouprave donose plan zaštite od požara za svoje područje na temelju procjene ugroženosti od požara, po prethodno pribavljenom mišljenju nadležne policijske uprave.
Člankom 12. stavkom 3. Zakona propisani su dokumenti zaštite od požara lokalne i područne (regionalne) razine i to planovi zaštite od požara i provedbeni planovi unapređenja zaštite od požara.  Člankom 13. stavkom 4. Zakona propisano je da jedinice lokalne i područne (regionalne) samouprave na temelju procjene ugroženosti iz stavka 1. predmetnog članka donose godišnji provedbeni plan unapređenja zaštite od požara za svoje područje za čiju provedbu će osigurati financijska sredstva. Godišnji provedbeni planovi unapređenja zaštite od požara gradova i općina donose se na temelju godišnjeg provedbenog plana unapređenja zaštite od požara županije na čijem prostoru se nalaze. Godišnji provedbeni plan unapređenja zaštite od požara županije donosi se uz sudjelovanje nadležne policijske uprave i vatrogasne zajednice županije.
Nakon rasprave svih nazočnih Odluka o usvajanju Plana zaštite od požara Općine Oriovac usvaja se sa 11 glasova ZA. 

Ad.43.
PROGRAM UTROŠKA SREDSTAVA ŠUMSKOG DOPRINOSA ZA 2026.GODINU

Voditeljica odsjeka za lokalnu samoupravu Anica Hemen nazočne je izvijestila da je donošenje Programa utroška šumskog doprinosa (dalje u tekstu: Program) propisano člankom  69. st. 4. Zakona o šumama („Narodne novine „br. 68/18, 115/18, 98/19, 32/20 ,101/23 ,145/20 i 36/24).
Pravne i fizičke osobe, osim malih šumoposjednika, koje obavljaju prodaju proizvoda iskorištavanja šuma (drvni sortimenti) plaćaju jedinicama lokalne samouprave šumski doprinos u odnosu na prodajnu cijenu proizvoda na panju. U pravilu se šumski doprinos plaća u visini od 5%, osim u jedinicama lokalne samouprave sa statusom potpomognutih područja utvrđenih posebnim propisom te u jedinicama lokalne samouprave u brdsko-planinskim područjima gdje se on plaća u visini  od 10%.
 Sredstva šumskoga doprinosa uplaćuju se na poseban račun jedinice lokalne samouprave područja na kojem je obavljena sječa šume i koriste se isključivo za financiranje izgradnje i održavanja komunalne infrastrukture. 
Radi namjenskog korištenja i kontrole utroška sredstava jedinice lokalne samouprave dužne su donijeti Program utroška sredstava šumskog doprinosa.  Slijedom navedenog, predlaže se Općinskom vijeću donošenje Programa kako je predloženo.
Nakon rasprave svih nazočnih Program utroška sredstava šumskog doprinosa za 2026.godinu usvaja se sa 11 glasova ZA.

